Sin tetas no hay paraíso

***Sin tetas no hay paraíso*** foi unha serie de televisión española producida por Telecinco en colaboración con Grundy Televisión, adaptación do formato orixinal hómonimo emitido en Colombia.

A serie foi estreada o 9 de xaneiro de 2008 . En poucas semanas converteuse en todo un éxito.

A segunda tempada da serie empezou o xoves 11 de setembro de 2008, antes da súa estrea en televisión foi estreada no Palacio de Deportes de Madrid o 3 de setembro. A tempada pechouse o 8 de xaneiro de 2009, cun máximo de audiencia (30,1%).

A terceira tempada da serie foi preestreada o 3 de setembro de 2009 no primeiro festival de Vitoria FesTVal. Estreouse na televisión o 13 de setembro de 2009 e terminou o 20 de decembro de 2009 co máximo de audiencia nesta tempada (20,9%).

## Argumento 
### Primeira tempada 
Catalina é unha moza de 17 anos, boa estudante e boa filla, que convive coa súa nai Fina e o seu irmán Jesús. O seu pai abandonou a súa nai cando esta era pequena, e desde entón Jesús convértese nun pai para Catalina, deixa de estudar e ponse a traballar para poder darlle un futuro á súa irmá e axudar á súa nai. A pesar de ser tan doce e riseira non atopou a felicidade plena, pois ten un complexo: a súa falta de peito.

Todo vai ben ata que un día reencóntrase cun antigo amigo da infancia, Rafael Duque. Este antes convivía no mesmo barrio de Catalina, eran veciños. Rafael ten un irmán máis vello, Lolo, do que desde pequeno tivo que facerse cargo por orde da súa nai. Tivo unha infancia dura xa que o seu pai propinaba malleiras a ambos os fillos, pero a súa nai sempre protexía ao seu irmán máis vello, Lolo, mentres que el tiña que refuxiarse na casa de Catalina. Todos estes feitos da súa infancia marcárono para sempre, e por non ter o agarimo e o amor da súa nai convértese nun mozo ambicioso, capaz de calquera cousa para conseguir os seus obxectivos, polo que empeza na súa mocidade a relacionarse coas drogas e actualmente é un dos narcotraficantes máis importantes do país. É por isto polo que se fai rico, ten moitos coches, unha casa enorme... Todo o mundo chámao *"el Duque"*.

Logo do reencontro con Catalina, ven varias veces e a moza namórase del, déitanse... 
A primeira vez que o fixeron, a Catalina dáballe vergoña de que Rafa a vise espida, pero máis adiante dálle igual; comezan unha relación que cambiará para sempre a vida de Catalina, xa que se mete nun mundo do que é difícil saír, relacionándose co mundo da prostitución e das drogas en compañía das súas amigas, Jessi, Vanessa, Cristina e Paula.

### Segunda tempada 
Na segunda tempada pódese ver como el Duque necesita moito máis a Catalina que ela a el, xa que esta cre que matou o seu irmán. Ela transmítelle información sobre os contactos do seu marido, Miguel Cortés, para destruír o seu negocio. Pescuda e decátase que Duque non matou o seu irmán cando descobre que Rafa quérea de verdade decide deixar a Cortés. Pero este secuestra a Paula que está embarazada. Cortes ameázaa dicíndolle que se marcha faralle dano ás súas amigas e á súa familia. Por ordes do seu marido dille a Rafa que xa non lle quere. Duque decátase e decide colaborar coa policía para poder estar con Catalina. Cando Catalina se decata reconcíliase con el. Un día decídese ir co pero se desmaia Catalina cre que esta embarazada pero o que é que lle están envelenando. Grazas a un amigo de Moreno descobren que as están envelenando cambian as pastillas e finxe estar aínda enferma. Martínez empeza a colaborar coa policía decátanse de que o comisario pasoulle información a Cortes e finalmente detéñeno. Catalina segue finxindo e fala co duque polo móbil, un día Elena (irmá de Cortés) atopa unhas pastillas que estaban enterradas e así se decata de que non as estivo tomando. Catalina ve que a descubriu intenta escapar pero Cortes pégalle e cae esborrallada ao chan. 
Finalmente, Catalina mata a Cortés, despois de que este maltratase brutalmente a Rafael. Máis tarde, Catalina e Rafa escápanse, pero Catalina debe ir ver ao seu sobriño ao hospital. Mentres Rafael debe distraer aos seus amigos suramericanos, e hai unha pelexa no despezamento, onde o Duque termina ferido. 
Finalmente, Rafa, Jessi e Cata márchanse para ao final chegar ao seu destino, a costa de Marrocos. Porén, Rafa e Cata son atopados por Morón e os seus homes antes que pola policía. Morón dispara a Duque logo de supor que o suramericano estaba morto, e Rafael morre, e Catalina é detida e condenada a 13 anos de pena na prisión!

## Elenco de actores 
* María Castro como Jessica del Río
* Thaïs Blume como Cristina Calleja
* Xenia Tostado como Vanesa Suarez
* Manolo Cardona como Martín La Roca
* Fernando Andina como Pablo Santana
* Antonio Velázquez como Iván Sierra
* Miguel Castro Vázquez como Raúl
* Ana Álvarez como Marta Rueda 
* Iker Lastra como Jorge Bergara
* Fernando Soto como Quesada

### Abandonaron a serie 
* Amaia Salamanca como Catalina Marcos Ruiz
* Juan Alfonso Baptista como Guillermo *Bebe* Mejía
* Álex García como José Moreno
* Miriam Giovanelli como Sandra Barrio
* Yuriria del Valle como Daniela Mejía 
* Aroa Gimeno como Laura Moro
* José Conde como Juan Sánchez
* Paco Hidalgo como Pancho
* Paco Manzanedo como El Penumbras
* Miguel Ángel Silvestre como Rafael Duque, "El Duque"
* Josep Linuesa como Miguel Cortés
* Javier Collado Goyanes como Jesús Marcos Ruiz
* Manolo Caro como Ramón Amaya "Gitano"
* Mario Bolaños como John Jairo Morón
* Luis Zahera como Ramón Vega "Pertur"
* Simón Andreu como Salvador Martínez
* Leandro Rivera como Balín
* Noelia Castaño como Clara
* Ana Rayo como Puri
* Sergio Mur como Álex Soria
* Álex Barahona como Alberto
* Álvaro Baguena como Alfonso Cardona
* Andrés Herrera como Manuel Duque "El Lolo"
* Rodrigo Poison como Pancho
* Fernando Gómez Vaquero como Agustín Quintana "Agus"
* Fanny Condado como la madre de Jessi
* Sonia Almarcha como la madre de Vane
* Daniel Grao como Carlos Valdivia "Carlos"
* Pau Cólera como Santiago Linares "El Cepa"
* Fran Capdet como "El Dientes"
* Alejandro Jornet como Eduardo Vázquez "El Comisario"
* Martijn Kuiper como Anatoly Terentiev
* Javier Losán como Fidel
* Armando del Río como Diego Torres
* Javier Ambrossi como Gustavo
* Iris Lezcano como Paula Espinosa
* Cuca Escribano como Fina Ruiz
* Fernando Guillén Cuervo como Tomás Castillo
* Natalia Barceló como Inma Cuesta
* Felipe García Vélez como subinspector Joaquin Velasco
* Alfredo Villa como Muñoz

## Produción 
* Telecinco adquiriu os dereitos e formato da serie de Caracol Televisión, *Sin tetas no hay paraíso*, baseada na novela homónima de Gustavo Bolívar. 
* Mestura de historia de amor, drama e suspense, o 70% de gravación realizouse en exteriores.

## Diferenzas entre a versión colombiana e española 
A serie conta con achegas para adaptar a historia á realidade social de España. 
* As motivacións da protagonista da versión española é o amor, mentres que na serie colombiana era o diñeiro e a ambición. 
* A contorna social en que se desenvolve a adaptación española é a clase media, mentres que a versión orixinal era un ambiente marxinal. 
* A adaptación española desenvolve unha trama policial co inspector Torres, trama e personaxe inexistentes na versión orixinal. 
* A versión Colombiana mostra unha parte máis realista e dramática, mentres que a española desenvólvese ao redor da ficción.

## Capítulos e audiencias 
* **1ª tempada:** 4.016.000 espectadores e 23,41% share
* **2ª tempada:** 4.068.000 espectadores e 24,36% share
* **3ª tempada:** 2.921.000 espectadores e 17% share

## Premios e nomeamentos 
* 2008
** Premio Pétalo 2008 ao Mellor actor para Miguel Ángel Silvestre. 
** Camaleón de Oro 2008 no Festival de cine e televisión de Islantilla ao Mellor actor revelación para Miguel Ángel Silvestre. 
** Premios EñE da TV 2008 á Mellor interpretación feminina de repartición para María Castro. 
** Premios EñE da TV 2009 á Mellor interpretación feminina de repartición para María Castro. 
** Premio Ondas 2008 á Mellor interpretación masculina en ficción nacional para Miguel Ángel Silvestre. 
** Premio Ondas 2009 á Mellor interpretación feminina en ficción nacional para María Castro.
** Premio Cosmopolitan 2008 á Mellor actriz de televisión para Amaia Salamanca. 
** Nomeamento nos Premios da Unión de Actores ao Mellor actor revelación: Miguel Ángel Silvestre. 
** Nomeamento nos Premios da Unión de Actores ao Mellor actor de repartición: Juan Díaz. 
** Premio Fotogramas de Prata 2008 ao Mellor actor de televisión: Miguel Ángel Silvestre. 
** Suxestións nos premios Fotogramas de Prata 2008 á Mellor actriz de televisión: Amaia Salamanca, María Castro e Cuca Escribano. 
** TP de Ouro 2008 á Mellor serie española. 
** Nomeamento nos premios TP de Ouro 2008 ao Mellor actor: Miguel Ángel Silvestre. 
** Nomeamento nos premios TP de Ouro 2008 á Mellor actriz: Amaia Salamanca. 
** Finalista nos premios TP de Ouro 2008 ao Mellor actor: Josep Linuesa. 
** Finalista nos premios TP de Ouro 2008 á Mellor actriz: María Castro.
* 2009 
** Nomeamento nos I Premios do Público TV 2009 á Mellor actriz de repartición de drama: María Castro.
** Nomeamento nos Premios CineyMás 2009 á Mellor serie española. 
** Nomeamento nos Premios CineyMás 2009 ao Mellor actor español: Miguel Ángel Silvestre.
** Nomeamento nos Premios Fotogramas de Prata 2009 á Mellor actriz de televisión: María Castro. 
** Nomeamento nos Premios Fotogramas de Prata 2009 á Mellor actriz de televisión: Amaia Salamanca. 
** Nomeamento nos Premios da Unión de Actores á Mellor actriz revelación: Amaia Salamanca. 
** Nomeamento nos Premios TP de Ouro 2009 á Mellor actriz : María Castro. 
** Nomeamento nos Premios TP de Ouro 2009 á Mellor actriz: Amaia Salamanca. 
** Gañadora nos Premios Fotogramas de Prata ao intérprete máis buscado en Internet: Amaia Salamanca.
* 2010
** Gañadora nos Premios Perséfone do Club de Medios no apartado de 'Artes e Comunicación': Amaia Salamanca.
** Nomeamento nos Premios Must! Awards 2010 á mellor serie nacional do ano: Sin tetas no hay paraíso. 
** Gañadora nos Premios Must! Awards 2010 á mellor interpretación feminina do ano: María Castro. 
** Nomeamento nos Premios Must! Awards 2010 á mellor interpretación feminina do ano: Amaia Salamanca.

## Polémica 
Pouco logo da primeira emisión, o concello das Palmas de Gran Canaria solicitou a Telecinco a súa retirada por promover «estereotipos denigrantes para a muller que supón un retroceso social».

Días máis tarde, a asociación Telespectadores Asociados de Catalunya pediu a retirada da serie por "trato denigrante que se dá ao mundo da oncoloxía e ao do diagnóstico". Aínda que ningunha delas consegue dar motivos suficientes para retirar da grella a exitosa serie.

## Globalización 
* A principios de 2010, unha televisión de Serbia (TV Pink) compra as dúas primeiras tempadas da serie española e vólvea emitir co son orixinal e subtítulos serbios, so o título de *Silikonske Lepotice*. Logra un bo éxito desde o principio.
* Desde o 22 de novembro de 2010 a produción emítese en Macedonia do Norte pola canle Pink 15, co título de *Silikonski ubavici*. 
* O 6 de outubro de 2010, ás 21:10 estréase ''Le due facce dell'amore* en Canale5, unha serie italiana baseada na versión española e producida pola mesma produtora desta. Pero nesta versión a protagonista non ten o complexo de falta de peito. O seu primeiro capítulo consegue un moi pobre 14% de share.

## Notas 
## Véxase tamén 
### Ligazóns externas 
* Sin tetas no hay paraíso - España 
* *Sin tetas no hay paraíso'' en Telecinco.es